text: Dødsulykke på motorvejen mellem Kolding og Fredericia
  19 september 2014 kl. 16.52
  Der skete en alvorlig ulykke på E 20 ved Taulov tidligt fredag aften. En person er død.
  En lastbil, en varevogn og 4 personbiler var involveret i ulykken.
  Det gik hårdt ud over en af personbilernes passagerer. En blev dræbt, og en blev kørt til sygehuset i Odense alvorligt kvæstet. Den dræbte er en 18-årig mand.
  Derudover blev fem passagerer fra de andre personbiler kørt til Kolding Sygehus. Dog var ingen af dem alvorligt kvæstet, siger politiet.
  Ulykken medførte store trafikproblemer, indtil der var ryddet op kl. 20.30.
  